Ախթալայի ԼՀԿ-ի ներկայացուցիչներն այսօր Մեծ Այրումի գյուղացիներին 2-րդ պոչամբարի կառուցման համար որևէ կոնկրետ խոստում չէին տալիս: Այդ խոստումների մասին խոսում է միայն գյուղապետ Սահակ Նազարյանը: Գյուղացիների դժգոհությունները գյուղապետարանում երկար շարունակվեցին. «Պարոն Նազարյան, այս որոշումով դուք մեծ պատասխանատվություն վերցրեցիք Ձեր վրա: Ակնհայտ է, որ Մեծ Արյումի վարչական տարածքում պետք է կառուցվի 2-րդ պոչամբարը: Հարցը նրանում է, որ կառուցելիս գոնե պոչամբարի բնապահպանական անվտանգությունը ապահովվի և կառուցվի ժամանակակից պահանջներին համապատասխան պոչամբար»,- պահանջեց քաղաքացիական ակտիվիստ Մարիանա Պեպանյանը: Գյուղապետ Սահակ Նազարյանը խոստացավ այդ հարցում լինել հետևողական: